১ জানুয়ারি ২০২৬ থেকে বদল একগুচ্ছ নিয়ম! LPG, আধার–প্যান লিঙ্ক থেকে গাড়ির দামে বড় ধাক্কা!

কলকাতা: নতুন বছরের (New Year 2025) শুরুতেই বদলে যাচ্ছে একাধিক গুরুত্বপূর্ণ নিয়ম। ২০২৬ সালের ১ জানুয়ারি থেকে কার্যকর হতে চলেছে LPG সংযোগ, আধার–প্যান লিঙ্ক, গাড়ির দাম ও একাধিক আর্থিক সংক্রান্ত নিয়ম। যার সরাসরি প্রভাব পড়বে সাধারণ মানুষের দৈনন্দিন জীবনে।

LPG সংযোগে বাধ্যতামূলক আধার লিঙ্ক

১ জানুয়ারি ২০২৬ থেকে LPG সংযোগের সঙ্গে আধার নম্বর লিঙ্ক বাধ্যতামূলক হতে চলেছে। নির্ধারিত সময়ের মধ্যে আধার লিঙ্ক না হলে ভর্তুকি বন্ধ হওয়ার পাশাপাশি সংযোগ বাতিল হওয়ার আশঙ্কাও রয়েছে বলে জানানো হয়েছে।

আরও পড়ুন: অনলাইন ডেটিংয়ে অদ্ভূত আবদার তরুণীর! উধাও হলেন পাইলট তরুণ

প্যান–আধার লিঙ্ক না করলে বাড়বে ঝামেলা

নতুন বছর থেকে প্যান ও আধার লিঙ্ক না থাকলে আর্থিক লেনদেনে কড়াকড়ি বাড়বে। ব্যাঙ্কিং পরিষেবা, আয়কর সংক্রান্ত কাজকর্মে সমস্যায় পড়তে পারেন গ্রাহকরা। জরিমানা গুনতে হতে পারে বলেও সতর্ক করেছে কেন্দ্র।

গাড়ির দামে বড়সড় বৃদ্ধি

২০২৬ সালের ১ জানুয়ারি থেকে একাধিক গাড়ি প্রস্তুতকারী সংস্থা গাড়ির দাম বাড়াতে চলেছে। কাঁচামালের খরচ বৃদ্ধি, উৎপাদন ব্যয় ও নতুন নিরাপত্তা বিধির জেরেই এই মূল্যবৃদ্ধি বলে সংস্থাগুলির দাবি। নতুন বছরেই গাড়ি কেনা আরও ব্যয়বহুল হতে চলেছে।

আর্থিক ও পরিষেবার নিয়মেও বদল

নতুন বছরের শুরু থেকে ব্যাঙ্কিং ও ডিজিটাল লেনদেন সংক্রান্ত কিছু নিয়মেও পরিবর্তন আসতে পারে। গ্রাহকদের সুবিধা ও নিরাপত্তা বাড়াতেই এই সিদ্ধান্ত নেওয়া হচ্ছে বলে জানানো হয়েছে।

কী করবেন সাধারণ মানুষ?

দ্রুত প্যান–আধার লিঙ্ক সম্পূর্ণ করুন।

LPG সংযোগে আধার আপডেট আছে কি না যাচাই করুন।

গাড়ি কেনার পরিকল্পনা থাকলে বছর শেষের আগেই সিদ্ধান্ত নিন।

সব মিলিয়ে, ২০২৬-এর শুরুতেই একাধিক নিয়ম বদলের জেরে সাধারণ মানুষের খরচ ও নথিপত্র সংক্রান্ত প্রস্তুতিতে বাড়তি সতর্কতা জরুরি।

The post ১ জানুয়ারি ২০২৬ থেকে বদল একগুচ্ছ নিয়ম! LPG, আধার–প্যান লিঙ্ক থেকে গাড়ির দামে বড় ধাক্কা! first appeared on KolkataTV.